**NAPUTAK ZA PISANJE OBRAZLOŽENJA TEME PRILIKOM PRIJAVE TEME DIPLOMSKOG RADA**

**Maksimalan opseg do 1800 znakova.**

**Stil pisanja teksta zavisi o specifičnostima teme.**

**Potrebno je uključiti svih ovdje navedenih sedam elemenata.**

**1. Opći cilj diplomskog rada**:

* započeti s prvom rečenicom u kojoj jasno navodite glavnu temu, odnosno opći cilj rada
* ključne riječi: istražiti, ispitati, opisati, objasniti…

**2. Motivacija/inspiracija za temu**:

* navesti što vas je motiviralo za izbor teme, zašto je ona prikladna i vrijedna za istraživanje
* ključne riječi: društveni kontekst, društvene promjene, prakse u struci, perspektive, izazovi

**3. Teorijsko polazište**:

* navesti nekoliko teorijskih teza o temi, par glavnih ideja, koncepata koje mislite koristit
* autore navesti u zagradi direktno u tekstu (do 5 autora, dovoljno prezime autora)

**4. Uže područje teme**:

* razmisliti u okviru kolegija koje ste slušali u koje područje spada vaša tema, moguće da u nekoliko, navesti ih
* napomena: stavka obrasca *Znanstveno područje i polje* nadovezuje se na ovaj element, konzultirajte mentora

**5. Specifični ciljevi:**

* navesti tri specifična cilja odnosno istraživačka pitanja
* oni predstavljaju podteme odnosno potpoglavlja, osnovu za analitička poglavlja rada

**6. Metodologija:**

* navesti jeste li odabrali kvalitativnu ili kvantitativnu metodologiju
* ukoliko se radi o teorijskom radu metodologija je komparativna analiza sadržaja/diskursa (sekundarne građe/literature) npr. komparativna analiza teorija o …; komparativna istraživanja na temu….
* razlozi izbora metodologije, planirani postupci, princip uzorkovanja, model analize podataka, etički aspekti

**7. Očekivani doprinos:**

* navesti kome će i/ili na koji način će vaše istraživanje pridonijeti
* može biti doprinos u okviru određene komunikološke prakse, društvene skupine ili širenja spoznaja u specifičnom području
* ključne riječi: opisati, rasvijetliti, analizirati, ponuditi dublji uvid, proširiti znanja, ponuditi novu perspektivu